Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Loģistikas plānošanas departamenta**

**Tirgus analīzes un nodrošinājuma plānošanas nodaļas referents/e**

**Vispārējie darba pienākumi:**

* Veikt materiāltehnisko līdzekļu tirgus analīzes izstrādi un apgādes plānošanu atbilstoši Centra Vidējā termiņa centralizēto publisko iepirkumu plānam.
* Sistemātiski vākt, apkopot un analizēt tirgus analīzes rezultātā iegūto informāciju un nodrošināt tās apriti.
* Apstrādāt datus iepirkumu plānu izveidei un īstenošanai.
* Koordinēt materiāltehnisko līdzekļu apgādes plāna izpildi piešķirtā finansējuma ietvaros.
* Izpildīt materiāltehnisko līdzekļu pieprasījumu izsniegšanai no Centrālās noliktavas sagatavošanu resursu vadības sistēmā Horizon.
* Veidot atskaites un ziņojumus par materiāltehnisko līdzekļu tirgus analīzi un plānošanu.

**Prasības kandidātiem:**

* Atbilstība Valsts civildienesta likuma 7. panta prasībām.
* Atbilstība likuma “Par valsts noslēpumu” 9. panta prasībām.
* Augstākā izglītība (pretendentiem, kuri izglītību ir ieguvuši ārvalstīs, jāpievieno dokuments par tās akadēmisko atzīšanu Latvijā).
* Vismaz viena gada pieredze nozarei atbilstošā jomā.
* Labas zināšanas un izpratne jautājumos, kas saistīti ar tirgus analīzes un finanšu plānošanas jomu.
* Spēja noteikt prioritātes, patstāvīgi organizēt, plānot savu darbu un strādāt komandā
* Prasme organizēt, analizēt un apstrādāt liela apjoma informāciju.
* Izpratne par valsts pārvaldes iestādes darbības principiem, iestādes funkcijām un mērķiem, aizsardzības nozares darbību kopumā.
* Angļu valodas zināšanas (sarunu vešanai un dokumentu izstrādei).
* Darbā izmantojamo tehnisko līdzekļu un sistēmu lietošanas prasme (MS Office programmas, tīmekļa pārlūkprogrammas lietotāja līmenī).

**Piedāvājam:**

* Darbu valsts iestādē un iespēju iegūt daudzpusīgu un sarežģītu profesionālo pieredzi no 2021. gada 1. janvāra.
* Mēnešalgu (sākot no EUR 835 līdz EUR 1190 pirms nodokļu nomaksas) un sociālās garantijas.
* Labus darba apstākļus, profesionālus un atbalstošus kolēģus.
* Profesionālās pilnveidošanās un izglītošanās iespējas.
* Veselības apdrošināšanu pēc pārbaudes laika.
* Darba vietu Biksēres iela 6, Rīgā.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.